**ΕΡΤ2 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 τροποποιείται ως εξής:**

**ΠΑΡΑΣΚΕΥΗ 18/10/2024**

**----------------------------------**

**21:00 ΞΕΝΗ ΤΑΙΝΙΑ**

**23:00 ΞΕΝΗ ΣΕΙΡΑ (Αλλαγή σειράς): «Η ΜΙΚΡΗ ΤΥΜΠΑΝΙΣΤΡΙΑ» (THE LITTLE DRUMMER GIRL) Α' ΤΗΛΕΟΠΤΙΚΗ ΜΕΤΑΔΟΣΗ**   **Κ16 WEBTV GR** **ERTflix**

**Μίνι κατασκοπευτική-δραματική σειρά 8 επεισοδίων, βασισμένη στο ομότιτλο λογοτεχνικό αριστούργημα του Τζον Λε Καρέ, συμπαραγωγής** **Ηνωμένου Βασιλείου-ΗΠΑ 2018**

**Σκηνοθεσία:** Παρκ Τσαν Γουκ

**Παίζουν:** Φλόρενς Πιου, Μάικλ Σάνον, Αλεξάντερ Σκάρσγκαρντ, Ντάνιελ Λίτμαν, Κλερ Χόλμαν, Αμίρ Χούρι, Λούμπνα Αζαμπάλ, Μάικλ Μοσόνοφ, Σιμόνα Μπράουν, Γκενάντι Φλάισερ, Τσαρλς Ντανς

Μια παθιασμένη ιστορία αγάπης και ένα βαθιά συναρπαστικό θρίλερ.

Τόσο τολμηρό σήμερα, όσο και όταν κυκλοφόρησε για πρώτη φορά το βιβλίο, απεικονίζει έναν κόσμο, στον οποίο οι γραμμές μεταξύ ήρωα και κακού, μεταξύ αγάπης και μίσους, παραμένουν ρευστές.

**Επεισόδιο 5ο.** Η Τσάρλι και ο Μπέκερ συνειδητοποιούν ότι αυτή μπορεί να είναι η τελευταία τους στιγμή μαζί, πριν περάσει εκείνη το σημείο χωρίς επιστροφή.

**Επεισόδιο 6ο.** Η Τσάρλι εντάσσεται σε μια ομάδα εκπαίδευσης επαναστατών στον Λίβανο. Τώρα πια έχει βουτήξει στα βαθιά νερά της αποστολής της και κανείς δεν μπορεί να τη σώσει αν αποκαλυφθεί η πραγματική της ταυτότητα.

**-------------------------------------**

**ΣΑΒΒΑΤΟ 19/10/2024**

**------------------------------**

**16:30 ΓΥΡΗ ΓΥΡΗ ΟΛΟΙ (Ε)**

**17:00 ΕΛΛΗΝΙΚΗ ΣΕΙΡΑ: «ΒΑΡΔΙΑΝΟΣ ΣΤΑ ΣΠΟΡΚΑ» (Ε) Κ8 WEBTV** **ERTflix *Υπότιτλοι για K/κωφούς και βαρήκοους θεατές***

**Μίνι σειρά εποχής, τεσσάρων επεισοδίων, παραγωγής 2021**

Το ομότιτλο διήγημα του **Αλέξανδρου Παπαδιαμάντη** «ζωντανεύει» στη μικρή οθόνη η μίνι σειρά μυθοπλασίας, τεσσάρων επεισοδίων, της ΕΡΤ, **«Βαρδιάνος στα σπόρκα»,** σε σκηνοθεσία **Μανούσου Μανουσάκη** και μας μεταφέρει το κλίμα και την ατμόσφαιρα μιας άλλης εποχής, στα μέσα του 19ου αιώνα.

***Η ιστορία…***

Το διήγημα του Παπαδιαμάντη αφηγείται την ιστορία της 50χρονης Σκεύως. Όταν μαθαίνει ότι ο γιος της (Σταύρος), ο οποίος έχει μπαρκάρει λοστρόμος προκειμένου να μαζέψει χρήματα για να ζητήσει σε γάμο την αγαπημένη του Ρηνιώ, είναι άρρωστος, η Σκεύω μεταμφιέζεται σε άντρα και γίνεται βαρδιάνος (φύλακας) στα σπόρκα (καράβια που βρίσκονταν σε καραντίνα εξαιτίας της χολέρας), προκειμένου να τον σώσει.

Η κατάσταση δύσκολη… Όσα καράβια θέλουν να επιστρέψουν στο λιμάνι δεν τα αφήνουν. Καραντίνα… Οι κάτοικοι φοβούνται. Διχασμός. Να σώσουνε ή να σωθούνε; Ο Σταύρος αργοπεθαίνει…

Η δύναμη της μάνας, που μέσα στην καραντίνα ξεπερνά όλα τα εμπόδια προκειμένου να σώσει τον γιο της από τον θάνατο, αποτυπώνεται ανάγλυφα στη μίνι σειρά, που βασίζεται στο διήγημα του Αλέξανδρου Παπαδιαμάντη.

Τη διασκευή του σεναρίου υπογράφουν ο Σταύρος Αβδούλος και η Ειρήνη Ριτσώνη.

Την κεντρική ηρωίδα της σειράς, τη γριά Σκεύω, υποδύεται η **Ρένια Λουιζίδου**, ενώ τον ρόλο του γιου της, του Σταύρου, ερμηνεύει ο **Γιώργος Σαββίδης.** Τη Ρηνιώ, το κορίτσι του Σταύρου, ενσαρκώνει η **Τζένη Καζάκου.**

Ακόμη, εμφανίζονται ο **Πέτρος Ξεκούκης** ως Στάθης Χερχέρης, πατέρας της Ρηνιώς, ο **Τάκης Βαμβακίδης** ως μπαρμπα-Νίκας, συμπέθερος της Σκεύως, ο **Παύλος Κουρτίδης** ως καπετάν Κωνσταντής (στενός συνεργάτης του Χερχέρη), κ.ά.

Τη μητέρα της Ρηνιώς και σύζυγο του Χερχέρη, Βασιλική, υποδύεται η **Μαρία Καβουκίδη.**

**Σκηνοθεσία:** Μανούσος Μανουσάκης

**Διασκευή διηγήματος/σενάριο:** Σταύρος Αβδούλος, Ειρήνη Ριτσώνη

**Διεύθυνση φωτογραφίας:** Άγγελος Παπαδόπουλος

**Σκηνογραφία:** Σπύρος Λάσκαρης

**Ενδυματολόγος:** Μαρία Μαγγίρα

**Casting director:** Χρύσα Ψωμαδέλλη

**Υπεύθυνη παραγωγής:** Μαρία Μανουσάκη

**Διεύθυνση παραγωγής:** Τάκης Κατσέλης

**Παραγωγή:** ΤΗΛΕΚΙΝΗΣΗ Α.Ε.

**Παίζουν:** Ρένια Λουιζίδου (Σκεύω), Γιώργος Σαββίδης (Σταύρος), Τζένη Καζάκου (Ρηνιώ), Πέτρος Ξεκούκης (Στάθης Χερχέρης), Τάκης Βαμβακίδης (μπαρμπα-Νίκας), Μαρία Καβουκίδη (Βασιλική Χερχέρη), Παύλος Κουρτίδης (καπετάν Κωνσταντής), Κωνσταντίνος Χατζούδης (έμπορος Γιάννης), Λάμπρος Παπαγεωργίου (Βίλχελμ Βουνδ, ιατρός), Γιώργος Αμούτζας (Αλέξης), Κωνσταντίνα Τζώρτζη (Ζαχαρούλα, φουρνάρισσα), Γεωργία Σωτηριανάκου (Αγγέλα, κόρη της Σκεύως), Χρήστος Χαλβαντζάρας (Γιακουμής), Αλέξανδρος Μούκανος (Αναγνώστης), Γιώργος Χαλεπλής (Ρώνυμος), Παναγιώτης Κατσώλης (παπάς Νικόδημος), Βασίλης Γιακουμάρος (Αυγουστής, τελάλης), Σταμάτης Τζελέπης (Παρασκευάς), Νίκος Σαμουρίδης (Αργύρης), Φώτης Πετρίδης (καπετάν Σαράντος), Δημήτρης Κοτζιάς (δήμαρχος), Μανώλης Μαμαλάκης (γιος του Κωνσταντή), Παρή Τρίκα (Ανθή), Θοδωρής Προκοπίου (Γιάννης Μπρίκος), Μάμιλη Μπαλακλή (Γαρυφαλλιά), Χριστίνα Πάγκαλη (Μαρία Περπερού), Μαρία Παλαιολόγου (Λενιώ), Μελίνα Βαμβακά (Βγενιώ-Δάφνη), Νικόλας Λυγκούρης (11χρονο αγόρι) κ.ά.

**Επεισόδιο 3ο.** Η κατάσταση του Σταύρου είναι σοβαρή. Η Σκεύω εντείνει τις προσπάθειες να βρει τρόπο να πάει κοντά του.

Παράλληλα, η ζωή στο νησί έχει αλλάξει εντελώς. Ο φόβος της αρρώστιας έχει μεγάλες επιπτώσεις στη μικρή κοινωνία.

Κάποιοι προσπαθούν να εκμεταλλευτούν την ανάγκη αυτών που είναι καραντίνα, για να κερδίσουν χρήματα, άλλοι μετατρέπονται σε θηρία εναντίον όποιων ζητήσουν καταφύγιο στο νησί, γιατί στα καράβια πεθαίνουν. Φυσικά, υπάρχουν κι εκείνοι που συντρέχουν τους δυστυχισμένους.

Ο μαστρο-Χερχέρης φεύγει για τον Τσουγκριά και αρχίζει να φτιάχνει τα ξύλινα παραπήγματα, προωθώντας ταυτόχρονα τον αρραβώνα της κόρης του. Εκείνη ούτε κουβέντα να ακούσει. Η καρδιά της είναι δοσμένη στον Σταύρο. Αυτό θα το εξομολογηθεί στη Σκεύω. Της λέει ότι θέλει να πάει στην καραντίνα να τον βρει. Η Σκεύω την παροτρύνει να μην κάνει τίποτα.

Φροντίζει να πάει εκείνη. Η μάνα της Ρηνιώς, όταν καταλαβαίνει τι πραγματικά συμβαίνει με την κόρη της, στέλνει μήνυμα στον άντρα της. Από εκείνη τη στιγμή, ο Χερχέρης, που λατρεύει την κόρη του, αρχίζει να ενδιαφέρεται για την κατάσταση του Σταύρου.

Με μεγάλη προσπάθεια, πείθει η Σκεύω τον Νίκα να τη βοηθήσει. Εκείνος, με τη σειρά του, παρακαλεί το αφεντικό του, τον επιστάτη του λοιμοκαθαρτηρίου, να δεχτεί έναν ακόμα βαρδιάνο, συγγενή του. Ο Ρώνυμος, ο επιστάτης, του κάνει τη χάρη και η Σκεύω, ντυμένη σαν άντρας, πηγαίνει να παρουσιαστεί στο συμβούλιο, για να πάρει την άδεια. Το ερώτημα είναι αν θα πείσει και αν το τέχνασμά της θα στεφθεί με επιτυχία. Τελικά, με χίλια ζόρια, η Σκεύω περνάει από το συμβούλιο και ορίζεται **βαρδιάνος στα σπόρκα.** Και, μάλιστα, στο καράβι, που είναι ο γιος της.

**Επεισόδιο 4ο (τελευταίο).** Όταν η Σκεύω φτάνει στον Τζουγκριά για να περάσει από ιατρικό έλεγχο, ο Γερμανός γιατρός καταλαβαίνει ποια είναι.

Αποφασίζει, όμως, να τη βοηθήσει. Η Σκεύω, από το πρώτο βράδυ στο μικρό νησί, συναντάει έναν ερημίτη καλόγερο, τον Νικόδημο. Εκείνος, που θυμάται και τη Σκεύω και τον γιο της, της προτείνει να τον φέρει στο κονάκι του να τον γιατροπορέψει. Ο ίδιος σκοπεύει να ανέβει στο βουνό να βρει την ησυχία του.

Η Ρηνιώ έχει το δικό της βάσανο, γιατί ο καπετάν Κωνσταντής έφερε τον γιο του για να τη γνωρίσει και η μητέρα της επιμένει να προχωρήσει το προξενιό. Παράλληλα, στο χωριό οι φασαρίες εξαιτίας του φόβου για την αρρώστια διαδέχονται η μία την άλλη.

Κάποιοι θα φτάσουν να βάλουν φωτιά στο παλιό λοιμοκαθαρτήριο, που φιλοξενεί όσες οικογένειες ήρθαν από τα καράβια για να σωθούν. Τότε θα αναδειχτεί ο ηρωισμός του Νίκα, που σώζει ένα παιδί από τη φωτιά και η καλοσύνη των γυναικών του χωριού, που με επικεφαλής τη φουρνάρισσα θα τρέξουν σε βοήθεια των δυστυχισμένων.

Στον Τζουγκριά, η Σκεύω έχει τη δική της περιπέτεια. Βρίσκει τον γιο της πολύ βαριά άρρωστο και με τη βοήθεια του Χερχέρη τον μεταφέρει στο κονάκι του Νικόδημου. Δεν θα φύγει στιγμή από το πλευρό του, στην προσπάθεια να τον γιατρέψει και να τον σώσει. Κάτι καθόλου εύκολο.

**19:00 ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ & ΧΟΡΩΔΙΑ ΤΗΣ ΕΡΤ - ΠΑΓΚΟΣΜΙΑ ΗΜΕΡΑ ΜΟΥΣΙΚΗΣ - ΗΡΩΔΕΙΟ 21/6/2024 W live streaming & διαθέσιμο στο ERTFLIX**

Η**Εθνική Συμφωνική Ορχήστρα,** με αφορμή την **Παγκόσμια Ημέρα Μουσικής,** την **Παρασκευή 21 Ιουνίου 2024,** παρουσίασε στο πλαίσιο του **Φεστιβάλ Αθηνών Επιδαύρου,**μια ξεχωριστή συναυλία στο **Ωδείο Ηρώδου Αττικού.**

Πρωταγωνιστής της βραδιάς ήταν το παιδί-θαύμα του πιάνου, ο δεκατριάχρονος **Ελισέι Μισίν** (Elisey Mysin) από τη Ρωσία.

Ο νεαρός πολυβραβευμένος σολίστ, που εμφανιζόταν για πρώτη φορά στην Ελλάδα, καθήλωσε το κοινό με την εκπληκτική του δεξιοτεχνία ερμηνεύοντας το «Δεύτερο Κοντσέρτο» του Σοπέν σε συνεργασία με την **Εθνική Συμφωνική Ορχήστρα της ΕΡΤ,**υπό τη διεύθυνση του διεθνώς καταξιωμένου αρχιμουσικού **Μιχάλη Οικονόμου.**

Τη συναυλία πλαισίωσαν η **Χορωδία της ΕΡΤ** και η **Χορωδία του Δήμου Αθηναίων,** που μαζί με την ορχήστρα παρουσίασαν μερικά από τα αριστουργήματα της παγκόσμιας μουσικής φιλολογίας.

##### **Το πρόγραμμα της συναυλίας**

**Ντμίτρι Σοστακόβιτς (1906-1975):** «Εορταστική ουβερτούρα σε λα μείζονα, έργο 96»

**Φρεντερίκ Σοπέν (1810-1849):** «Κοντσέρτο για πιάνο αρ. 2 Op. 21»

1. Maestoso
2. II. Larghetto
3. III. Allegro vivace

**Σολίστ: Elisey** **Mysin** (πιάνο)

**Πιότρ Ιλίτς Τσαϊκόφσκι (1840-1893):** Εισαγωγή – Φαντασία «Ρωμαίος και Ιουλιέτα,  TH 42»

**Αλεξάντρ Μποροντίν (1833-1887):** «Πολοβτσιανοί χοροί» από την όπερα «Πρίγκιπας Ιγκόρ»

**Ενορχήστρωση:**Νικολάι Ρίμσκι-Κόρσακοφ

**Εθνική Συμφωνική Ορχήστρα της ΕΡΤ**

**Συμμετέχουν η Χορωδία της ΕΡΤ και η Χορωδία του Δήμου Αθηναίων**

Μουσική διδασκαλία Χορωδίας ΕΡΤ: **Μιχάλης** **Παπαπέτρου**

Μουσική διδασκαλία Χορωδίας Δήμου Αθηναίων: **Σταύρος Μπερής**

Μουσική διεύθυνση: **Μιχάλης Οικονόμου**

**21:00 ΞΕΝΗ ΤΑΙΝΙΑ: «Η ΓΥΝΑΙΚΑ ΤΟΥ ΖΩΟΛΟΓΙΚΟΥ ΚΗΠΟΥ»**

**23:00 ΞΕΝΗ ΣΕΙΡΑ: «Η ΜΙΚΡΗ ΤΥΜΠΑΝΙΣΤΡΙΑ» (THE LITTLE DRUMMER GIRL) Α' ΤΗΛΕΟΠΤΙΚΗ ΜΕΤΑΔΟΣΗ**   **Κ16 WEBTV GR** **ERTflix**

**Μίνι κατασκοπευτική-δραματική σειρά 8 επεισοδίων, βασισμένη στο ομότιτλο λογοτεχνικό αριστούργημα του Τζον Λε Καρέ, συμπαραγωγής** **Ηνωμένου Βασιλείου-ΗΠΑ 2018**

**Επεισόδιο 7ο.** Η Τσάρλι προετοιμάζεται για τον ρόλο της στο επόμενο χτύπημα του Χαλίλ. Το ερώτημα είναι αν εξακολουθεί να υποδύεται κάποιο ρόλο ή έχει μεταπηδήσει στην άλλη πλευρά...

**Επεισόδιο 8ο (τελευταίο).** Στην τελευταία της δοκιμασία, η Τσάρλι πρέπει τελικά να αποφασίσει σε τι πιστεύει πραγματικά, καθώς η ταυτότητά της δοκιμάζεται τόσο, που την οδηγεί στα όριά της.

**---------------------------------**

**ΚΥΡΙΑΚΗ 20/10/2024**

**------------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**10:30 ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ & ΧΟΡΩΔΙΑ ΤΗΣ ΕΡΤ - ΠΑΓΚΟΣΜΙΑ ΗΜΕΡΑ ΜΟΥΣΙΚΗΣ - ΗΡΩΔΕΙΟ 21/6/2024 (Επανάληψη από την προηγούμενη ημέρα) W live streaming & διαθέσιμο στο ERTFLIX**

**12:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε)**

**------------------------------**

**17:00 ΕΛΛΗΝΙΚΗ ΣΕΙΡΑ: «Ο ΕΡΩΤΑΣ ΤΟΥ ΟΔΥΣΣΕΑ» - ΕΡΤ ΑΡΧΕΙΟ  (E)  Κ8 W**

**Mεταφορά στη μικρή οθόνη της ομότιτλης κινηματογραφικής ταινίας του Βασίλη Βαφέα, παραγωγής 1984**

**Σκηνοθεσία - σενάριο:** Βασίλης Βαφέας

**Διεύθυνση φωτογραφίας-μοντάζ:** Ντίνος Κατσουρίδης

**Ντεκόρ - κοστούμια:** Δαμιανός Ζαρίφης

**Μουσική σύνθεση:** Θανάσης Πολυκανδριώτης

**Ηχοληψία:** Ηλίας Ιονέσκο

**Χορογραφίες:** Κατερίνα Ροδίου

**Παίζουν:** Κώστας Βουτσάς, Μηνάς Χατζησάββας, Καρυοφυλλιά Καραμπέτη, Αθηνόδωρος Προύσαλης, Κατερίνα Ροδίου, Γιάννης Γκούμας, Εύα Μουστάκα, Νίκος Λυκομήτρος, Κώστας Νικολαΐδης, Χρήστος Σιμαρδάνης, Χαρά Αγγελούση, Γρηγόρης Σεμιτέκολο κ.ά.

Ένας μέσος Έλληνας (**Κώστας Βουτσάς**) παντρεμένος και με δύο παιδιά, δουλεύει στο λογιστήριο μεγάλης εταιρείας. Είναι καλοκαίρι, οι δικοί του λείπουν σε διακοπές κι εκείνος θα κάνει πάλι το γνωστό του δρομολόγιο - ηλεκτρικός, πούλμαν της εταιρείας - και θα φτάσει στην επιχείρηση που δουλεύει χρόνια. Ο γενικός του ανακοινώνει την απόλυσή του. Από εκείνη τη στιγμή, άνεργος πια, με τα λεφτά της απόλυσης στην τσέπη θα αρχίσει μια περιπλάνηση σε μια Αθήνα που δεν ξέρει. Στην περιπλάνηση αυτή θα συναντήσει μια κοπέλα, που γι’ αυτόν είναι ο έρωτας της χαμένης του νιότης. Στο κυνήγι του αυτό κάτι πάντα θα συμβεί και η κοπέλα θα χαθεί από μπροστά του. Είναι ένα κυνήγι γεμάτο εκπλήξεις, αστεία στιγμιότυπα αλλά και αγωνία. Αγωνία που τείνει ώρες-ώρες σε καταστάσεις φόβου.

«Ο έρωτας του Οδυσσέα» είναι ακόμη ένα οδοιπορικό στο πολιτιστικό τοπίο της σημερινής Ελλάδας.

Στο Φεστιβάλ Θεσσαλονίκης 1984 η ταινία πήρε τα βραβεία: σκηνοθεσίας, φωτογραφίας, σκηνικών, ειδική μνεία στον πρωταγωνιστή Κώστα Βουτσά και το Βραβείο Πανελλήνιας Ένωσης Κριτικών. Κέρδισε, επίσης, το Κρατικό Βραβείο Ταινίας Μεγάλου Μήκους 1984.

Συμμετοχές σε ξένα φεστιβάλ: Κανών 1985 (στην εκδήλωση «Δεκαπενθήμερο σκηνοθετών»), Μονάχου 1985, Καναδά 1985.

Η τηλεοπτική σειρά περιλαμβάνει σκηνές που δεν περιέχονται στην κινηματογραφική ταινία.

Αυτό το υλικό γυρίστηκε αποκλειστικά για τις ανάγκες της τηλεόρασης. Χωρίς αυτές τις πρόσθετες σκηνές η αποσπασματική προβολή του έργου θα δυσκόλευε τον τηλεοπτικό θεατή να επικοινωνήσει με το έργο.

**Επεισόδιο 1ο.** Ο Οδυσσέας απολύεται και γυρίζοντας στο σπίτι του συναντάει μια άγνωστη κοπέλα, την οποία ερωτεύεται κεραυνοβόλα. Φτάνοντας στο σπίτι τολμάει να χτυπήσει την πόρτα μιας γειτονοπούλας που χρόνια του τραβούσε την προσοχή.

**Επεισόδιο 2ο.** Ο Οδυσσέας φεύγει από το σπίτι της γειτονοπούλας του, παίρνει το πλοίο της γραμμής για να επισκεφτεί, απρόσκλητος σχεδόν, τη νησιωτική βίλα ενός φίλου του. Εκεί, ανάμεσα στους χορευτές που φιλοξενεί ο πλούσιος ιδιοκτήτης της βίλας, είναι και η κοπέλα που ερωτεύτηκε κεραυνοβόλα στον δρόμο.

**Επεισόδιο 3ο.** Αποτυγχάνοντας στην προσπάθειά του να βρεθεί έστω και για λίγο μαζί με την κοπέλα, ο Οδυσσέας φεύγει από τη βίλα για να συνεχίσει το κυνηγητό της σε παραλίες, σε δρόμους και σε κότερα, χωρίς όμως να κατορθώσει να της μιλήσει.

Όταν πέφτει το βράδυ θυμάται μια πρόσκληση που του είχε γίνει το πρωί και πηγαίνει σ’ ένα νυχτερινό κέντρο.

**Επεισόδιο 4ο (τελευταίο).** Στο νυχτερινό κέντρο έρχεται με παρέα η κοπέλα που έχει ερωτευθεί ο Οδυσσέας και ο συνοδός της παραγγέλνει έναν ανατολίτικο σκοπό για να χορέψει. Ο Οδυσσέας ξετρελαμένος πια, κρύβεται στην καρότσα του αυτοκινήτου τους και βρίσκεται στα τσαντίρια όπου μένει η κοπέλα, όπου της εκφράζει τον έρωτά του.

**19:00 VOLLEY ΓΥΝΑΙΚΩΝ**

**------------------------------**

**21:00 ΞΕΝΗ ΤΑΙΝΙΑ: «ΤΑ ΚΑΛΥΤΕΡΑ ΜΑΣ ΧΡΟΝΙΑ»**

**23:00 ΠΑΡΑΛΛΑΓΕΣ ΠΑΝΩ ΣΕ ΜΙΑΝ ΑΧΤΙΔΑ – ΣΥΝΑΥΛΙΑ ΣΤΟΝ ΝΑΟ ΤΟΥ ΠΟΣΕΙΔΩΝΑ (Ε) WEBTV GR**

Με αφετηρία τον ομότιτλο κύκλο ποιημάτων του **Οδυσσέα Ελύτη,** ο συνθέτης **Δημήτρης Παπαδημητρίου** παρουσίασε τις **«Παραλλαγές πάνω σε μιαν αχτίδα»,** ένα μουσικό έργο για ορχήστρα, χορωδία και τραγουδιστές.

Η συναυλία πραγματοποιήθηκε στον **Ναό του Ποσειδώνα,** στο **Σούνιο,** στις 17/9/2020, στο πλαίσιο του εορτασμού της συμπλήρωσης των 70 χρόνων από τη σύσταση του Ελληνικού Οργανισμού Τουρισμού, το 1950.

Ήταν μια συνδιοργάνωση της Περιφέρειας Αττικής και της VD arts, με τη συμμετοχή της πρεσβείας της Κίνας και την ευγενική υποστήριξη του ΕΟΤ, του Υπουργείου Πολιτισμού και Αθλητισμού και της ΕΡΤ.

Η δράση τελούσε υπό την αιγίδα της Α.Ε. της Προέδρου της Δημοκρατίας Κατερίνας Σακελλαροπούλου.  
  
Στη συναυλία τραγούδησαν οι: **Κώστας Μακεδόνας, Βερόνικα Δαβάκη, Μυρσίνη Μαργαρίτη** και **Γιώργος Φλωράκης.**

Τις μουσικές συνθέσεις ερμήνευσε η **Εθνική Συμφωνική Ορχήστρα της ΕΡΤ** με μαέστρο τον **Στάθη Σούλη.**

Τη **Χορωδία της ΕΡΤ** διηύθυνε η **Αγγελική Πλόκα.**

**Σολίστ:** Κυριάκος Γκουβέντας (βιολί), Στέλλα Βαλάση (σαντούρι), Θανάσης Βασιλάς (μπουζούκι), Νίκος Κατσίκης (μπουζούκι).

**24:00 Η ΕΞΑΦΑΝΙΣΗ ΤΟΥ ΤΖΩΝ ΑΥΛΑΚΙΩΤΗ - Επεισόδια 12ο+13ο (Αλλαγή ώρας)**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 Ο ΕΡΩΤΑΣ ΤΟΥ ΟΔΥΣΣΕΑ (Ε) ημέρας**

**04:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε) ημέρας**

**05:00 ΓΕΥΣΕΙΣ ΠΟΥ ΜΑΣ ΑΝΕΒΑΖΟΥΝ ΜΕ ΤΟΝ ΕΪΝΣΛΙ (Ε) ημέρας**

**ΠΑΡΑΣΚΕΥΗ 25/10/2024**

**---------------------------------**

**21:00 ΞΕΝΗ ΤΑΙΝΙΑ**

**23:00 ΞΕΝΗ ΣΕΙΡΑ (Αλλαγή σειράς): «ΚΑΤΑΣΚΟΠΟΣ ΜΕΤΑΞΥ ΦΙΛΩΝ» (A SPY AMONG FRIENDS) (Ε) K12 GR live streaming & διαθέσιμο στο ERTFLIX**

**Κατασκοπική σειρά θρίλερ, συμπαραγωγής ΗΠΑ-Ηνωμένου Βασιλείου 2022**

**Σκηνοθεσία:**Νικ Μέρφι

**Πρωταγωνιστούν**: Ντέμιαν Λιούις,  Γκάι Πιρς, Άννα Μάξγουελ Μάρτιν, Άντριαν Έντμοντσον, Στέφεν Κάνκεν, Κάρελ Ρόντεν, Λούσι Άχερστ, Νίκολας Ρόου, Γκέρσουιν Ούστας Τζούνιορ, Λούσι Ράσελ, Τζένιφερ Μαρσάλα, Στίβεν Έλντερ

**Γενική υπόθεση:** Η σειρά, που βασίζεται στο μπεστ σέλερ του Μπεν Μάκινταϊρ, αποτελείται από έξι επεισόδια και αφηγείται την αληθινή ιστορία των Νίκολας Έλιοτ και Κιμ Φίλμπι, δύο Βρετανών κατασκόπων που τους ενώνει μακρά φιλία.

Ο Φίλμπι έχει μείνει στην Ιστορία ως ο πιο διαβόητος Βρετανός αποστάτης και διπλός πράκτορας της Ρωσίας. Είναι μια ιστορία απόλυτης διπροσωπίας, πίστης, εμπιστοσύνης και προδοσίας.

Η βαθιά προσωπική προδοσία του Φίλμπι, που αποκαλύφθηκε στο ζενίθ του Ψυχρού Πολέμου, είχε αποτέλεσμα την αφαίμαξη των βρετανικών και αμερικανικών μυστικών υπηρεσιών.

**Eπεισόδιο 1ο.**Στον απόηχο της απόδρασης του Κιμ Φίλμπι στη Μόσχα, ο στενότερος φίλος του στη ΜΙ6 ανακρίνεται από τη Λίλι.

**Επεισόδιο 2ο.**Η ερευνήτρια Λίλι Τόμας προσπαθεί να πείσει τον Έλιοτ να αποκαλύψει όσα γνωρίζει για τον Φίλμπι. Χρησιμοποιεί ψυχολογικά τεχνάσματα για να τον οδηγήσει προς τη σωστή κατεύθυνση.

**Επεισόδιο 3ο.**Ο Φίλμπι αρχίζει να καταλαβαίνει ότι η KGB δεν μπορεί να τον εμπιστευθεί πλήρως τώρα που βρίσκεται στη Μόσχα και όσον αφορά αυτόν, η ζωή του ως κατάσκοπος έχει τελειώσει στο Λονδίνο. Ο Έλιοτ προειδοποιεί τον Άντονι Μπλαντ ότι η κάλυψή του έχει αποκαλυφθεί.

**---------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 ΧΑΤΖΗΜΑΝΟΥΗΛ (Ε) ημέρας**

**02:50 ΜΑΥΡΗ ΧΡΥΣΑΛΛΙΔΑ (Ε) ημέρας**

**03:40 ΧΑΙΡΕΤΑ ΜΟΥ ΤΟΝ ΠΛΑΤΑΝΟ (Ε) ημέρας**

**05:20 ΓΕΥΣΕΙΣ ΠΟΥ ΜΑΣ ΑΝΕΒΑΖΟΥΝ ΜΕ ΤΟΝ ΕΪΝΣΛΙ (Ε) ημέρας**

**Επίσης, σας ενημερώνουμε ότι η ζώνη των 19:00, από Δευτέρα 21/10/2024 έχει ως εξής:**

**ΔΕΥΤΕΡΑ 21/10/2024, στις 19.00: ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) Κ8 WEBTV**

**Μουσική σειρά με τραγούδια του ελληνικού κινηματογράφου.**

Τα τραγούδια που χορέψαμε, η μουσική που λατρέψαμε και οι ταινίες που αγαπήσαμε συναντώνται σε μια εκπομπή.

Κλασικές μελωδίες, διαχρονικές επιτυχίες που δημιούργησαν τα «ιερά τέρατα» της εποχής, όπως οι Μίκης Θεοδωράκης, Μάνος Χατζιδάκις, Σταύρος Ξαρχάκος, Μίμης Πλέσσας, Γιώργος Χατζηνάσιος, Νίκος Μαμαγκάκης κ.ά., ερμηνεύονται από μεγάλες φωνές του σήμερα και μας ταξιδεύουν στη χρυσή εποχή του ελληνικού κινηματογράφου.

**Eπεισόδιο** **7ο.** Τραγούδια που ακούστηκαν στη μεγάλη οθόνη, στίχοι και μουσικές που λατρεύτηκαν και ερμηνεύτηκαν από μεγάλες φωνές.

Η **Μαρία Λεκάκη** μάς ταξιδεύει στη χρυσή κινηματογραφική εποχή και παρουσιάζει ηθοποιούς που τραγούδησαν. Τη διασκέδαση, δηλαδή, αναλαμβάνουν οι ηθοποιοί!

Κινηματογραφικά τραγούδια που έγιναν επιτυχίες όταν μεγάλοι Έλληνες ηθοποιοί τα ερμήνευσαν στο πανί. Ο **Μέμος Μπεγνής** και η **Ματθίλδη Μαγγίρα** ερμηνεύουν με τον δικό τους τρόπο τα τραγούδια που αγαπήθηκαν σε ενορχήστρωση του **Γιάννη Χριστοδουλόπουλου.**

**Αρχισυνταξία:** Νάντια Ρηγάτου  
**Μουσική επιμέλεια:** Γιάννης Χριστοδουλόπουλος  
**Executive producer:** Μιχάλης Δεναξάς   
**Οργάνωση παραγωγής:** Μαρία Κάμινα

**Σκηνοθεσία:** Νίκος Θεοδοσόπουλος

**ΤΡΙΤΗ 22/10/2024, στις 19.00: ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) Κ8 WEBTV**

**Eπεισόδιο** **8ο.** Η εκπομπή είναι αφιερωμένη σε σπουδαία τραγούδια και αξέχαστες ερμηνείες από ηθοποιούς και τραγουδιστές του ελληνικού κινηματογράφου που κατάφεραν να αιφνιδιάσουν ευχάριστα το κοινό.

Η **Μαρία Λεκάκη** μάς θυμίζει τις εκπλήξεις που μας χάρισε το κινηματογραφικό πανί, ενώ λαμπεροί καλεσμένοι ερμηνεύουν τραγούδια που όλοι αγαπήσαμε.

Η **Νάντια Μπουλέ**, η **Ελένη Πέτα** και ο **Γιώργος Περρής** τραγουδούν μεγάλες επιτυχίες σε μουσική ενορχήστρωση του **Γιάννη Χριστοδουλόπουλου** και μας ταξιδεύουν μελωδικά στον χρόνο.

**ΤΕΤΑΡΤΗ 23/10/2024, στις 19.00: ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) Κ8 WEBTV**

**Eπεισόδιο** **9ο.** Σε ένα μουσικό ταξίδι γεμάτο τραγούδια της δεκαετίας του ’70, μιας περιόδου που σφραγίστηκε από σπουδαίους δημιουργούς και μεγάλες φωνές, μας προσκαλούν τα «Τραγούδια της οθόνης».

Με νέα «ξεναγό» τη **Μάγδα Πένσου,** η εκπομπή θυμάται τραγουδιστές που πέρασαν νωρίτερα από το κινηματογραφικό πανί, αλλά έλαμψαν δισκογραφικά τη δεκαετία του ’70 και η βραδιά γεμίζει από τραγούδια που αγαπήθηκαν και ακούγονται έως σήμερα.

Η Μάγδα Πένσου υποδέχεται στο πλατό τη **Φωτεινή Δάρρα** και τη **Ζωή Παπαδοπούλου** για να ερμηνεύσουν τις χρυσές επιτυχίες της δεκαετίας του ’70 σε ενορχήστρωση του **Γιάννη Χριστοδουλόπουλου.**

**ΠΕΜΠΤΗ 24/10/2024, στις 19.00: ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) Κ8 WEBTV**

**Eπεισόδιο** **10ο.** Μία ξεχωριστή βραδιά γένους θηλυκού, αφιερωμένη σε σπουδαίες γυναικείες ερμηνείες στη μεγάλη οθόνη υπόσχεται η εκπομπή.

Τα αναλλοίωτα στον χρόνο «τραγούδια της οθόνης» και η **Μάγδα Πένσου** μάς θυμίζουν μεγάλες ερμηνείες από γυναίκες, που εμφανίστηκαν στο κινηματογραφικό πανί και άφησαν ανεξίτηλο το στίγμα τους, χαρακτηρίζοντας μια ολόκληρη εποχή.

Τις ανεπανάληπτες επιτυχίες ερμηνεύει στο πλατό με την υπέροχη φωνή της η **Ρίτα Αντωνοπούλου** σε ενορχήστρωση του **Γιάννη Χριστοδουλόπουλου.**

**ΠΑΡΑΣΚΕΥΗ 25/10/2024, στις 19.00: ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) Κ8 WEBTV**

**Μουσική σειρά με τραγούδια του ελληνικού κινηματογράφου.**

Τα τραγούδια που χορέψαμε, η μουσική που λατρέψαμε και οι ταινίες που αγαπήσαμε συναντώνται σε μια εκπομπή.

Κλασικές μελωδίες, διαχρονικές επιτυχίες που δημιούργησαν τα «ιερά τέρατα» της εποχής, όπως οι Μίκης Θεοδωράκης, Μάνος Χατζιδάκις, Σταύρος Ξαρχάκος, Μίμης Πλέσσας, Γιώργος Χατζηνάσιος, Νίκος Μαμαγκάκης κ.ά., ερμηνεύονται από μεγάλες φωνές του σήμερα και μας ταξιδεύουν στη χρυσή εποχή του ελληνικού κινηματογράφου.

**Αρχισυνταξία:** Νάντια Ρηγάτου

**Μουσική επιμέλεια:** Γιάννης Χριστοδουλόπουλος

**Executive producer:** Μιχάλης Δεναξάς

**Οργάνωση παραγωγής:** Μαρία Κάμινα

**Σκηνοθεσία:** Νίκος Θεοδοσόπουλος

**Eπεισόδιο** **11ο**